EN ORIGINAL ANIMESERIE FRA NETFLIX
SLANGENS ØJE
Jeg må gå nu.
Men først…
Jeg har to gaver til dig, Victoria.
Det kaldes en Shiskatchegg.
Der er en ældgammel legende fra min hjemby, der fortæller,
at denne ring var et af øjnene på Shaksiss,
den slange, der danner Jordens kerne.
Den er vort folks Store Moder.
Den er et af de to symboler på min kraft.
Det andet var Haiass.
Shiskatchegg.
Ja, jeg har hørt om den.
Under Den Mørke Tid brugte kejser Talmannon den
til at styre alle troldmændene.
Den har ikke den evne længere,
men den har stadig andre kræfter.
Den kan for eksempel oplagre visse af mine Shek-sanser
som en slags forlængelse af mig selv.
Men nu skal du have den.
Hvad?
Så længe du har den på,
kan vi være i kontakt.
Og hvis du har brug for mig,
kan du tilkalde mig gennem ringen.
Så kommer jeg.
Uanset hvad…
Hold dig til Jack.
Han beskytter dig, når jeg er væk.
Men hvorfor er jeg så vigtig?
Det er du bare.
Du aner ikke, hvor vigtig du er.
Jeg har endnu en gave til dig.
Se på mig.
Farvel. Farvel for altid.
Hvor er jeg?
Lunnaris.
Du må ikke gå. Nej.
Kom nu.
Bliv!
Lunnaris!
Tak, Christian.
-Må jeg komme ind? -Ja, selvfølgelig.
Hvordan har såret det?
Det er næsten helet.
Allerede?
Jeg heler forbavsende hurtigt.
Jeg tror,
at jeg ikke er helt normal.
Det er ikke så stort et problem.
Det er ingen af os, vel?
Åbenbart ikke.
Jeg…
Jeg kan lide dig, som du er.
Hvad er det?
Det er Chris… Kirtashs ring.
Og hvorfor har du den så på?
Fordi han har givet mig den.
-Det er et tegn på hans hengivenhed. -Hengivenhed?
Men Victoria…
Du så ham ligesom mig!
Du ved godt, han er en Shek!
Det må du undskylde.
Jeg ville ikke såre dig.
Det er bare… Jeg forstår ikke noget af det.
Jeg har så meget at fortælle dig.
Vil du lytte?
Kirtash.
Hvad vil du?
Jeg kom for at sige, at Ashran vil se dig.
Du har store problemer.
Du ved ikke, hvem du taler til, Gerde.
Vi kan stadig nå at redde det.
Ashran ved, hvad du har gjort, men det er ikke for sent.
Dræb hende, og bliv hos mig.
Hun er det eneste, der står mellem dig og dit kejserrige.
Bring Ashran hendes hoved, så tilgiver han dig med sikkerhed.
Du skal ikke sætte mig på prøve.
Jeg kunne lamme dig lige her på stedet
og sidde og se på, mens dine Fae-kræfter langsomt rinder ud,
fordi vi er langt fra skoven.
Og jeg ville ikke føle nogen anger.
Jeg ville endda nyde det.
Ashran kender din hemmelighed.
Og hendes.
Skal jeg slå dig ihjel for at have udspioneret mig?
Ashran ville finde ud af det, og det ville gøre tingene værre.
Forsvind!
Hvordan ved du, Kirtash ikke udspionerer os gennem ringen?
Det kan være et trick for at komme til Limbhad.
Nej. Han kunne have dræbt os, men det gjorde han ikke.
Ja, du har ret.
Og han reddede dit liv, da han beskyttede dig mod min flamme.
Jeg troede aldrig, jeg ville sige det, men jeg føler taknemlighed mod ham.
Hvorfor skal du kæmpe mod ham? Er der ikke en anden måde?
Jeg har altid hadet ham.
Elrion dræbte mine forældre,
men så dræbte Kirtash Elrion og hævnede os alle.
Jeg har aldrig hadet den fæle troldmand lige så meget, som jeg foragter Kirtash.
-Det er næsten irrationelt. Det er… -Instinktivt?
Det kan være min frygt for slanger.
Måske følte jeg, at Kirtash var en Shek.
Men jeg er stadig parat til at glemme det hele,
hvis du ønsker det.
Selvom jeg ikke kan begribe det, så ved jeg, at han er vigtig for dig.
Jack.
Men det løser ikke noget.
Kirtash vil stadig dræbe mig.
Skal jeg slet ikke forsvare mig?
Jo, selvfølgelig.
Bare tingene var anderledes.
Tror du, han ville slutte sig til os for din skyld?
Jeg er bekymret for, hvad der vil ske, hvis de opdager, at han beskytter mig,
og måske holder han ikke nok af mig.
Ashran er jo hans far, og shekerne er hans folk.
Hvorfor skulle han forråde dem?
Måske for et par øjne som dine.
Vær ikke fjollet.
Jeg mener det.
Jeg ser et særligt lys i de øjne.
Ligesom stjerner.
Jack.
Det er meget smukt sagt.
Godt…
Det lyder måske dumt, men… Jeg mener det.
Bare jeg også havde en gave
som udtryk for mine følelser.
Der er noget, som jeg ville blive meget glad for.
Hvad er det?
Et kys.
Du vidste, hvem hun var.
Vidste du det fra starten?
Siden første gang, jeg så ind i hendes øjne.
For to år siden.
Og det har du skjult for mig?
Ved du, hvad det betyder?
Ja, min herre.
Alle andre folk i din position
ville være døde nu, Kirtash.
Men jeg vil dog give dig muligheden for at forklare dine handlinger.
Jeg vil ikke have, at hun dør.
Jeg håbede på at finde en anden løsning
for ikke at dræbe hende.
Det retfærdiggør på ingen måde, at du handler bag min ryg.
Du er blevet svag, overvældet af dine menneskelige følelser.
Og det … kan jeg ikke bruge.
Du er mig til ingen nytte!
Kirtash…
Min søn.
Du er arving til den verden, som vi andre har erobret for dig,
og til gengæld skjuler du noget for mig, der kan ødelægge alt.
Hvorfor?
På grund af en følelse?
Du er så patetisk menneskelig, at det er en skam.
Jeg kan se det i dine øjne.
Det er det, som det væsen har gjort mod dig,
og alligevel vover du at trygle for hendes liv?
Jeg elsker hende, far.
Du er ikke værdig nok til at kalde mig far.
Men du kan måske blive min mest magtfulde kriger igen
og den mest loyale over for min sag.
Jeg vil ikke udsætte Victoria for noget som helst ondt.
Jo, selvfølgelig vil du det.
Bare vent.
Nej!
Der varsles om fint vejr over hele Spanien i weekenden
og i hele næste uge…
Hvorfor taler de om solskin?
Kan de ikke se, det regner?
Fortæl mig, hvem du er.
Christian!
Mit navn er Christian.
Victoria?
Hvad er der galt? Victoria!
Christian!
Jeg må … redde ham.
Nej, du skal ingen steder hen.
Det er for farligt.
Du forstår det ikke.
Han har brug for mig!
Vent. Han er langt væk.
Du kan ikke nå ham. Kan du ikke forstå det?
Jeg må af sted!
Giv slip!
Gerde.
Ser du, hvad jeg er nødt til at gøre ved min søn for hans illoyalitet?
Hvad tror du, jeg ville gøre ved dig, hvis du svigtede mig?
Se på ham. Min egen søn.
Fornedret og hjælpeløs ved mine fødder.
Finder du ham stadigvæk attraktiv?
Ja, han er stadig min prins, herre.
Og han skal atter engang blive
den stolte og uovervindelige prins, som vi alle husker.
Så bliver han måske din.
Hvis du vil have ham,
skal du tage til Jorden og bringe mig pigen … død.
Forstået?
Men hun er beskyttet af de gamle tiders magi,
der er stærkere end min.
Jeg er ligeglad med, hvor mange stave hun har i sin magt.
Du er en talentfuld magiker.
Vis mig nu, at du kan være nyttig.
Det skal ske, min herre.
Gå nu.
Sig det så. Hvem er du?
Mit navn er … Christian!
Jeg bøjer mig ikke!
Vent lidt! Hvor skal du hen?
Christian. Jeg må redde ham!
Hvad er der galt med hende?
Aner det ikke.
Men hun tog Staven.
Vi må beskytte hende.
Tag Sumlaris!
Vi følger efter hende uanset hvad.
Kom nu.
Før mig til Christian!
Han er i Idhun, ikke?
Vi kan ikke komme dertil herfra.
Ashran og shekerne vogter den interdimensionelle port.
Jeg må dertil alligevel.
Jeg tror, de er ved at pine ham.
Så er han måske blevet afsløret.
Hvem taler du om?
Om Kirtash.
Han advarede Victoria om, at de har sendt nogen efter hende.
Nu straffer de ham for hans forræderi.
Hvad?
Han vidste godt, at de ville finde ud af det, men han…
Han gør det for mig.
Min bedstemor havde ret.
Det nytter ikke.
Jeg kan ikke nå ham.
Din bedstemor?
Hvad har hun med det at gøre?
Bedste?
Godt at se jer, Idhuns venner.
Prins Alsan.
Du virker forandret.
Du må fortælle mig, hvad der er sket siden sidste gang.
Hvad i…
Hvordan er det muligt?
Det er på tide, at du hører sandheden, min pige.
Jeg er idhuneser,
og jeg ankom til Jorden, fordi jeg flygtede fra Ashrans rige.
Er du så en troldkvinde i eksil?
Du vidste altså hele tiden…
Jeg vidste, hvem du var,
da dine kræfter manifesterede sig på børnehjemmet.
Derfor adopterede jeg dig.
Så jeg kunne passe dig og beskytte dig, indtil vi kan vende tilbage til Idhun.
Aile!
Kender I hinanden?
Jeg var blandt de troldmænd,
der sendte dragen og enhjørningen til Jorden fra Kazlunn-borgen.
Det husker jeg.
Du gik også gennem porten, ikke?
Hvorfor kontaktede du ikke modstandsbevægelsen dengang?
Fordi du og Shail kom hertil mange år efter mig.
Jeg troede, at I var faret vild.
Det er helt umuligt.
Så længe?
Shekerne har regeret Idhun i 15 år,
prins Alsan.
Men for dig er det kun fem.
Jeg forstår det ikke.
Jeg gik gennem porten lige efter Yandrak og Lunnaris
og ankom til Jorden sammen med dem.
Du og Shail gik igennem kort efter.
Men lige i det øjeblik
lukkede Ashran porten igen og fangede jer mellem de to verdener.
I 15 år?
Nej, der gik 10 år og ikke 15.
Der gik 10 år, fra Ashran lukkede porten,
indtil han åbnede den for at sende Kirtash igennem.
Dernæst ankom du og Shail til Limbhad.
Men vi havde været her i et helt årti.
Nej, det er umuligt.
Hvorfor har du ikke fortalt det før?
Fordi jeg ønskede,
du skulle leve et normalt liv, indtil det var tid.
Indtil det var tid?
Jeg har meget mere at fortælle, men det må vente,
for vi er i fare.
I fare? Her?
Vores fjender forbereder sig på at angribe dette hus.
Jeg har beskyttet omgivelserne med magi,
men de bryder den snart.
Så må vi tilbage til Idhun nu!
Hvis vi ikke gør noget, dræber de Christian!
Hun mener Kirtash.
Det tænkte jeg nok. Jeg har set ham i nærheden.
Vidste du det uden at gøre noget?
Kirtash er blevet en magtfuld allieret.
Han valgte at beskytte Victoria.
Jeg kan ikke afslå en så værdifuld hjælp.
Men han er en forbandet Shek!
Hold op med at skændes. Vi må…
De er her.
Trolde.
Deres magi er begrænset, men de er farlige i store antal.
Gerde er en forræder af vores folk.
Hun er en magtfuld Fae-magiker, der forlod os for Ashran.
Nogle af besværgelserne holder stadig,
men måske ikke så længe.
Gå til angreb!
Vi dækker hovedindgangen.
Hvad vil du gøre?
Jeg bliver her og gendanner husets magiske barrierer,
og når jeg er færdig, slutter jeg mig til kampen.
Du vil altid være min bedstemor.
Undskyld, at jeg skjulte det for dig, men jeg var nødt til det.
Du kan måske ikke hjælpe Christian nu,
men Jack har brug for dig.
Du kan godt opgive det, Gerde.
Så du er altså det væsen, som Kirtash har forrådt os for.
Hvor skuffende.
Du ved ikke engang, hvem du er.
Men nu skal du desværre snart dø,
og din Christian vil dø sammen med dig.
Det her er næsten for nemt.
Du rører hende ikke!
Kom nærmere.
Kom.
Jack, vågn op!
Nej!
Du er stædig, min dreng, men jeg skal nok knuse din vilje.
Mit navn er Christian!
Som du vil, min søn.
Du tvinger mig til at gøre det på den hårde måde.
Jack!
Victoria…
Christian! Fortæl mig, du stadig er der.
Christian!
Sig mig, hvem du er.
Jeg hedder Kirtash, min herre.
Velkommen hjem, min søn.
Tekster af: Rikke Schultz